મૂળશંકર મારા માટે આશીર્વચન બોલ્યો .”કલ્યાણ થાઓ “અને પછી હું વાંકો વળેલો હતો .એટલે મને ઉભો કરીને બોલ્યો . તમે બહુ માનસિક રીતે દુ:ખી લાગો છો . મેં કીધું હા મહારાજ મારા ઉપર દુ :ખ નો આભ તૂટી પડ્યો છે . પછી મને રોડની બાજુએ લઈને મૂળશંકર ઉવાચ મારી પાસે સંકટ મોચન હનુમાનના સિદ્ધ કરેલા મંત્રો છે . એનો હું તમને જાપ કરી આપીશ , એટલે તમારી મુશ્કેલીઓનો અંત આવી જશે . મને તમારે ફક્ત 300 રૂપિયા રોકડા આપવા પડશે . આવા જાપ જપવાનો મારો ચાર્જ 500 રૂપિયા છે . પણ હું તમારી પાસેથી ફક્ત 300 રૂપિયા લઈશ , અને પાછા મૂળશંકર શાસ્ત્રી બોલ્યા , તમને તમારી વાઈફ તરફથી પણ અ સંતોષ છે ખરું ? મેં કીધું હા એ મને રોટલી વણવાના વેલણ થી મારે છે . એ તમારાથી બહુ નાની ઉમરના છે ? હા શાસ્ત્રીજી એ નાની ઉમરની અને બહુ રૂપાળી છે . શાસ્ત્રી કહે તોતો જાતે મારે કાળી ઉનનો દોરો મંત્રીને બાંધવા આવવું પડશે . મેં કીધું તો એ તમને ધોકેથી મારવા મંડી પડશે . એક વખત એવું બન્યું કે એક હસ્ત રેખા જોવા વાળો આવ્યો . એ કહે લાવો તમારો હાથ જોઈ દઉં મારી પત્ની કહે ઉભા રહો હું હાથ ધોઈને અબ ઘડી આવું છું .એમ કહી એ કપડાં ધોવાનો ધોકો લઇ આવી અને બચાડા હસ્ત રેખાવાલાના હાથ ભાંગી નાખ્યા . એટલું ઓછું હોય એમ મને હુકુમ કર્યો , મને મદદ કરો , મેં કીધું શું મદદ કરું , એ બોલી આને મારવા લાગો , અને મારે એનું કહ્યું માનીને હ્હાસ્ત રેખા વાલાને લમ્ધારવો પડ્યો . પછી શાસ્સ્ત્રી બોલ્યા હું તમને અળદના મંત્રેલા દાણા આપું છું .એ તમે સુતી વખતે એની પથારીમાં નાખજો એટલે એ સવારેજ સીધી દોર થઇ જશે આ ક્રિયા માટે તમારે ફક્ત મને રોકડા 125 રૂપિયા આપવા પડશે . પછી મેં એનો કાંઠલો પકડ્યો અને બોલ્યો હાળાં મુળુ તું મને બનાવે છે ? મૂળશંકર એકદમ ભયભીત થઇ ગયો અને બોલ્યો ભૈશાબ તમેતો મને બરાબર ઓળખો છો હવે તમારો પરિચય આપો મેં મારી ઓળખાણ આપી તે બહુ રાજી થયો અને મને કીધું કે હું ચોમાસાના અમુક દિવસો હું મુંબઈ રહું છું . તું મને મળવા આવજે તુને મજા આવશે . અને મને પુચ્છ્યું તારા સર્પ પકડવાના ધંધા ચાલુ છે કે મૂકી દીધા .? એ કદી મુકાતા હશે ?